

VALSTYBINĖ ENERGETIKOS REGULIAVIMO TARYBA

NUTARIMAS
DĖL VALSTYBINĖS KAINŲ IR ENERGETIKOS KONTROLĖS KOMISIJOS
2011 M. LIEPOS 25 D. NUTARIMO NR. O3-193 „DĖL REIKALAVIMŲ PASINAUDOJIMO ELEKTROS TINKLAIS TVARKOS APRAŠUI PATVIRTINIMO“ PAKEITIMO

2022 m. kovo 14 d. Nr. O3E-320
Vilnius

Vadovaudamasi Lietuvos Respublikos elektros energetikos 9 straipsnio 3 dalies 36 punktu, 22 straipsnio 31 dalimi, 31 straipsnio 2 dalimi, 39 straipsnio 1 dalies 12 punktu, 39 straipsnio 2 dalimi, Lietuvos Respublikos elektros energetikos įstatymo Nr. VIII-1881 pakeitimo įstatymo 6 straipsnio 7 dalimi bei atsižvelgdama į 2019 m. birželio 5 d. Europos Parlamento ir Tarybos reglamento (ES) 2019/943 dėl elektros energijos vidaus rinkos 12 ir 13 straipsnius ir Valstybinės energetikos reguliavimo tarybos (toliau – Taryba) Dujų ir elektros departamento Elektros skyriaus 2022 m. vasario 25 d. pažymą Nr. O5E-256 „Dėl Valstybinės kainų ir energetikos kontrolės komisijos 2011 m. liepos 25 d. nutarimo Nr. O3-193 „Dėl Reikalavimų pasinaudojimo elektros tinklais tvarkos aprašui patvirtinimo“ pakeitimo“, Taryba n u t a r i a:
. Pakeisti Valstybinės kainų ir energetikos kontrolės komisijos 2011 m. liepos 25 d. nutarimą Nr. O3-193 „Dėl Reikalavimų pasinaudojimo elektros tinklais tvarkos aprašui patvirtinimo“ ir jį išdėstyti nauja redakcija:

„

NUTARIMAS
DĖL PASINAUDOJIMO ELEKTROS TINKLAIS TVARKOS APRAŠO RENGIMO SĄLYGŲ APRAŠO PATVIRTINIMO

Vadovaudamasi Lietuvos Respublikos elektros energetikos įstatymo 9 straipsnio 3 dalies 36 punktu, 22 straipsnio 31 dalimi, 31 straipsnio 2 dalimi, 39 straipsnio 2 dalimi bei atsižvelgdama į 2019 m. birželio 5 d. Europos Parlamento ir Tarybos reglamento (ES) 2019/943 dėl elektros energijos vidaus rinkos 12 ir 13 straipsnius, Valstybinė energetikos reguliavimo taryba n u t a r i a:
Patvirtinti Pasinaudojimo elektros tinklais tvarkos aprašo rengimo sąlygų aprašą (pridedama).“
. Įpareigoti skirstomųjų tinklų operatorius ir perdavimo sistemos operatorių Tarybai per 60 kalendorinių dienų nuo šio nutarimo įsigaliojimo dienos pateikti tvirtinti atnaujintus pasinaudojimo elektros tinklais tvarkos aprašus.

Tarybos pirmininkas				                 Renatas Pocius

PATVIRTINTA
Valstybinės kainų ir energetikos 
kontrolės komisijos 
2011 m. liepos 25 d. nutarimu Nr. O3-193 
(Valstybinės energetikos reguliavimo tarybos
2022 m. kovo 14 d. nutarimo Nr. O3E-320
redakcija)



 SKYRIUS


. Pasinaudojimo elektros tinklais tvarkos aprašo rengimo sąlygų aprašas (toliau – Sąlygų aprašas) reglamentuoja Pasinaudojimo elektros tinklais tvarkos aprašo (toliau – Pasinaudojimo tvarkos aprašas) rengimo bendruosius principus ir tvarką.
. Sąlygų apraše vartojamos sąvokos suprantamos taip, kaip jas apibrėžia 2016 m. balandžio 14 d. Europos Komisijos reglamentas (ES) 2016/631 dėl tinklo kodekso, kuriame nustatomi generatorių prijungimo prie elektros energijos tinklo reikalavimai, 2016 m. rugpjūčio 26 d. Komisijos reglamentas (ES) 2016/1447 dėl tinklo kodekso, kuriame nustatomi aukštosios įtampos nuolatinės srovės sistemų ir nuolatinės srovės linija jungiamų elektros jėgainių parko modulių prijungimo prie tinklo reikalavimai, 2019 m. birželio 5 d. Europos Parlamento ir Tarybos reglamentas (ES) 2019/943 dėl elektros energijos vidaus rinkos, Lietuvos Respublikos energetikos įstatymas, Lietuvos Respublikos elektros energetikos įstatymas, Lietuvos Respublikos atsinaujinančių išteklių energetikos įstatymas, Lietuvos Respublikos investicijų įstatymas ir kiti elektros energetikos rinką reglamentuojantys teisės aktai.

 SKYRIUS


. Pasinaudojimo tvarkos aprašą parengia kiekvienas skirstomųjų tinklų ir perdavimo sistemos operatorius (toliau kartu – operatorius), vadovaudamasis Sąlygų apraše nustatytais bendraisiais principais ir sąlygomis.
. Pasinaudojimo tvarkos aprašas privalo būti parengtas vadovaujantis objektyvumo, skaidrumo, viešumo ir nediskriminavimo principais.
. Operatorius užtikrina skaidrų elektros tinklų pajėgumų padalinimą sistemos naudotojams, trečiųjų asmenų prieigą prie skirstomųjų tinklų ir (ar) perdavimo tinklų, teikia informaciją, reikalingą efektyviai prieigai, valdo prieigą ir pateikia paaiškinimus, kai tokia prieiga nesuteikiama. Tais atvejais, kai nustatomi prijungimo pajėgumų arba eksploatavimo apribojimai, operatorius Sąlygų apraše nustatytais kriterijais užtikrina, kad jie būtų nustatomi remiantis skaidriomis ir nediskriminuojančiomis procedūromis, taip pat kad būtų užtikrintas elektros tinklų naudotojų naujai prijungiamų gamintojų įrenginių, gaminančių vartotojų įrenginių (toliau kartu – elektrinės) ir energijos kaupimo įrenginių, kai elektros energija ar jos dalis, persiunčiama energijos kaupimo įrenginiams įkrauti, vėliau yra grąžinama į operatorių elektros tinklus (toliau – energijos kaupimo įrenginys, visi kartu – įrenginiai), ekonominis efektyvumas ir kad nebūtų sukurta nepagrįstų kliūčių patekti į elektros energijos rinką. Jeigu įrenginio savininkas padengia išlaidas, susijusias su neriboto prijungimo užtikrinimu, prijungimo pajėgumų arba eksploatavimo apribojimai netaikomi.
. Pasinaudojimo tvarkos apraše privaloma skaidriai ir nediskriminuojančiai atskleisti:
. įrenginių prijungimo prie elektros tinklų etapus;
. įrenginių savininkų galimybės padengti išlaidas, susijusias su neriboto prijungimo užtikrinimu, tvarką;
. išankstinių prijungimo sąlygų išdavimo tvarką (elektrinių ir (ar) energijos kaupimo įrenginių atveju);
. transformatorių pastočių laisvos galios, skirtos įrenginiams prijungti, paskirstymo ir rezervavimo tvarką;
. ketinimų protokolo sudarymo tvarką (elektrinių atveju);
. prievolių įvykdymo užtikrinimo pateikimo tvarką (elektrinių atveju);
. leidimo plėtoti gamybos pajėgumus gavimo tvarką;
. sąlygas ir reikalavimus, susijusius su įrenginių prijungimo taško parinkimu; 
. įrenginių prijungimo sąlygų išdavimo tvarką;
. supaprastintų įrenginių prijungimo sąlygų išdavimo tvarką;
. įrenginių prijungimo prie elektros tinklų paslaugos sutarties sudarymo tvarką;
. įrenginių prijungimo paslaugos vykdymo tvarką;
. įrenginių atitikimo nustatytiems techniniams reikalavimams patikrinimo procedūras;
. elektros tinklų pajėgumų padidinimo sąlygas ir tvarką, prijungiant įrenginius; 
. įrenginių prijungimo prie elektros tinklų sąnaudų paskirstymo tvarką;
. įrenginių prijungimo prie elektros tinklų reguliavimo tvarką; 
. elektros energijos priėmimo ir persiuntimo elektros tinklais, įskaitant pirmumo teise priimamos ir persiunčiamos elektros energijos, bei perskirstymo tvarką; 
. informacijos, susijusios su įrenginių prijungimo paslaugos vykdymu, teikimo įrenginių savininkams tvarką;
. informacijos, susijusios su įrenginių statybos projektų eiga ir ketinimų protokolų sąlygų vykdymu, teikimo operatoriui tvarką;
. techninius motyvus, kuriais atsisakoma prijungti įrenginius prie operatoriaus tinklų;
. informaciją apie skundų nagrinėjimo tvarką dėl operatoriaus veiksmų ar neveikimo, kreipiantis dėl įrenginių prijungimo prie atitinkamų elektros tinklų ar sistemų, prijungiant įrenginius, priimant pagamintą, sukauptą elektros energiją į elektros tinklus ar sistemas ir (ar) vykdant kitas pareigas, susijusias su elektros energijos gamyba ir (ar) kaupimu;
. kitas, operatoriaus nuožiūra, tinkamam pasinaudojimui elektros tinklais užtikrinti reikalingas sąlygas. 

. Operatorius privalo Pasinaudojimo tvarkos aprašą suderinti su Taryba.
. Operatorius privalo Tarybos patvirtintą Pasinaudojimo tvarkos aprašą paskelbti viešai savo interneto puslapyje.
. Operatorius, raštu gavęs paklausimą iš ūkio subjektų, kurie naudojasi ar ketina naudotis Pasinaudojimo tvarkos aprašu, privalo per protingą terminą, tačiau ne ilgesnį nei 30 kalendorinių dienų, atsakyti raštu paklausėjui ir nuasmenintą paklausimą bei išaiškinimą privalo paskelbti viešai, greta viešai skelbiamo Pasinaudojimo tvarkos aprašo.
. Už šių Sąlygų aprašo nesilaikymą operatorius atsako Lietuvos Respublikos energetikos įstatymo nustatyta tvarka.

